Jørn Øverby

Bakgrunn

Øverby vokste opp som misjonærbarn i Bangladesh og India hvor han gikk på internatskole for misjonærbarn. Faren var misjonsprest i Santalmisjonen. Han gikk etter det på videregående skole (Nordstrand i Oslo) og studerte deretter teologi ved Menighetsfakultetet. Han var på samme tid med i Santalmisjonens ungdomsforening. På fakultetet ble han et profilert medlem av en karismatisk bønnegruppe. Blant de 15 som startet Guds Lam Kirke kom flere fra bønnegruppen, mens andre var bekjente av Tanggård. Kom på slutten av 1970-tallet i kontakt med daværende sjømannsprest og evangelist Hans Jakob Frøen ved Sjømannskirken på Bygdøy, som holdt såkalte "Dypere Liv"- møter på slutten av 1970-tallet i sjømannskirken, i regi av Agape. Det var på dette tidspunkt at Øverby fikk sansen for den karismatiske kristendommen.
Øverby giftet seg i 1980 med den åtte år eldre sykepleieren og jordmoren Borghild Tanggård. Sommeren 1983 deltok ekteparet på en større skandinavisk kirkevekstkonferanse på Jordal Amfi i Oslo (arrangert av pastor Hans Bratterud), og under et møte der med David Yonggi Cho fra Sør-Korea fikk de inspirasjon om å starte menighet. Like etter denne møteserien fikk Øverby (i følge ham selv) sitt kall til å starte en ny menighet, og i august 1983 begynte de så å samle en gruppe venner hjemme hos seg til ukentlige husmøter. I begynnelsen var det bare et dusin mennesker som var med på det som skulle bli Guds Lams Kirke. Ifølge medlemmer fortalte Øverby på den tiden at han hørte Gud si til ham at han skulle starte en menighet som skulle telle i størrelsesorden 10 000 – 30 000 medlemmer.

Guds Lams Kirke (Oslo Gospel Center)

Guds Lams Kirke opplevde de første årene på 1980-tallet en jevn vekst i medlemtallet, men allerede i andre halvdel av 80-tallet ble menighetens kritisert på grunn av sin lederstil. Øverby og kona Borghild Tanggård var begge pastorer i menigheten.  Menigheten utviklet seg raskt til en forsamling der åndsutdrivelse, stadig mer hysterisk tungetale og gjentatte ydmykelser av unge og voksne ble belastende realiteter. Etter hvert tok ekteparet Øverby underdanighet, tiender, dugnader og nesten døgnkontinuerlig innsats fra medlemmene som en selvfølge. Allerede i 1988 opplevde menigheten sin første medlemsflukt, og den andre rundt år 2000.
I 2004 mottok Øverby kritikk fra utmeldte medlemmer på grunn av sin lederstil med flere påstander om at han var kontrollerende, og at menigheten mer og mer tok for av en ekstrem sekt der han og lederskapet drev med hjernevask, samt at han ytnyttet medlemmene økonomisk. Kritikken, sammen med massiv utmeldelse, ble etterhvert så stor at pastorparet, sammen med datteren og sønnen, i 2005 flyttet til USA på menighetens regning. I 2006 meldte de at de trakk seg fra sine stillinger som pastorer ved menigheten, og samme år ble både grunnskolen og barnehagen nedlagt. Sommeren 2007 ble menigheten formelt nedlagt. Det ble høsten 2007 kjent at ekteparet fremdels mottok ca. 50 000 kr i måneden fra menigheten.
I 2006 sendte NRK dokumentaren Pastorens tjenere, som omhandlet Øverbys lederstil ved menigheten.
Øverby er ellers kjent som en Israel-venn. Våren 2004 deltok han og hans kone på en konferanse i Israel som var arrangert av Israels turistdepartement og i Ariel Sharons navn. Konferansen omfattet blant annet møter med israelske toppolitikere.